EkBass/fiwiki-20250220-pages-articles huggingface dataset:
Ristimäki I–II

Ristimäki I–II on rautakautinen muinaisjäännös Turussa, Aurajoen etelärannalla, entisen Ristimäen koulun tontilla ja siihen rajoittuvalla omakotialueella. Paikalta on löydetty polttokenttäkalmisto (Ristimäki I) sekä rakennuksenpohjia, polttokenttäkalmistoja ja ruumishautoja (Ristimäki II). Paikka sijaitsee Turun, aiemmin Kaarinan Kuralan kylässä, nykyisessä Turun Kuralan kaupunginosassa lähellä Kuralan kylämäkeä. Aurajoen vastarannalla, Kaarinan Ravattulassa on toinen Ristimäki-niminen muinaisjäännös, johon liittyy myös Ravattulan keskiaikaisena kirkkona tunnettu kirkonpaikka. ==Lähteet== Luokka:Turun historia Luokka:Suomen rautakautiset muinaisjäännökset
Kristiern Pentinpoika Oxenstierna

Kristiern Pentinpoika Oxenstierna vanhempi (syntyi noin 1425, kuoli vuosien 1473–76 välillä) oli ritari Pentti Jönsinpoika Oxenstiernan ja Kristina Kristerintytär Vaasan poika. Kristiern oli ritari ja valtaneuvoston jäsen ja neuvoston jäsen Sten Kristierninpoika Oxenstiernan ja Pentti Kristierninpoika Oxenstiernan isä. Hänen Oxenstierna-sukuhaaransa on ainoa, joka on säilynyt elossa nykyaikaan asti. == Lähteet == * kansallisbiografia.fi: Kristiern Bengtinpoika Oxenstierna (mainitaan 1443 - 1473) Luokka:Keskiajan henkilöt Luokka:Ruotsalaiset aateliset Luokka:Valtaneuvokset
Onur Recep Kıvrak

Onur Recep Kıvrak (s. 1. tammikuuta 1988) on turkkilainen jalkapallomaalivahti ja on tällä hetkellä ilman klubia sen jälkeen, kun hän on ilmoittanut jäävänsä eläkkeelle ammatillisesta jalkapallosta tammikuussa 2019. Vaikka hän ei välttämättä väitä siitä, hänet tunnetaan jalkapallofanien joukossa, nimellä Kelebek tarkoittaen eli Perhosta. == Lähteet == Luokka:Turkkilaiset jalkapallomaalivahdit Luokka:Syntymävuosi puuttuu Luokka:Elävät henkilöt
Anssi Neuvonen

Anssi Neuvonen (s. Juankoski) on suomalainen lauluntekijä, muusikko ja tuottaja.NBHAP "NEØV - 'Dominique", 23.2.2015, Viitattu 10.1.2016. Neuvonen toimii indie rock -yhtye NEØV:in keulahahmona. NEØV-yhtyeensä ohella Neuvonen on soittanut muun muassa Rubik-yhtyeessä.Discogs "Anssi Neuvonen Discography'", Viitattu 10.1.2016. Neuvonen on esiintynyt kanadalaisen laulaja-lauluntekijä Moonfacen musiikkivideolla sekä toiminut mallina suunnittelija Heikki Salosen vaatemallistossa.FULLSTEAM Tumblr "Wonderful new track & video from Moonface, featuring Anssi from NEØV as the “wrecked angel”." , 11.8.2014, Viitattu 10.1.2016.VIMEO "HEIKKI SALONEN - DEADSTOCK", 2013, Viitattu 10.1.2016. Neuvonen on valmistunut filosofian maisteriksi Itä- Suomen yliopistosta. Hänen pro gradu -tutkielmansa käsitteli Marcel Proustin taidekäsitystä. ==Diskografia== ===NEØV=== ====Albumit==== *Orange Morning (2013, Fullsteam Records) *Dominique (2015, Fullsteam Records, Sony Music Finland) *Volant (2019, Clouds Hill) *Picture of a Good Life (2021, Clouds Hill) ====Singlet==== *"Windvane" (2012) *"Morning Fire" (2012) *"Mellow" (2013) *"Daydream City" (2013) *"Laketown" (2014) *"The Rain People" (2014) *"Dominique I" (2014) *"Woolen Pumpkin Shirt" (2015) *"Elysion" (2018) *"Person I Used To Be" (2018) *"Lost In Time" (2019) *"Brothers" (2019) *"Marathon" (2020) *"Burnt My Fingers" (2020) *"Island" (2020) *"Captured Images" (2022) ===Neufvoin=== *Robokop EP (2009, New Music Community) *Fake Musket EP (2010, New Music Community) ===Muusikkona=== *Rubik - Data Bandits EPEPEP (2010, Fullsteam Records) *Rubik - Solar (2011, Fullsteam Records) *The Exploding Eyes Orchestra - I (2015, Svart Records) *Jess and the Ancient Ones - Second Psychedelic Coming: The Aquarius Tapes (2015, Svart Records) *J.Tala - Dustin' Archives Vol. 3 (2018, Music Kickup) ===Esiintyjänä/mallina=== *Heikki Salonen - Headstock (fashion collection) (2013) *Moonface - "City Wrecker" (music video) (2014, Jagjaguwar) ==Lähteet== Luokka:Suomalaiset laulajat Luokka:Elävät henkilöt Luokka:Syntymävuosi puuttuu Luokka:Suomalaiset lauluntekijät Luokka:Suomalaiset muusikot
Seppo Kolehmainen (poliisi)

Seppo Juhani Kolehmainen (s. 28. helmikuuta 1960 Nurmes) on suomalainen eläköitynyt poliisi. Hän toimi Poliisihallituksen johtajana eli poliisiylijohtajana vuosina 2015–2024. Kolehmainen valmistui poliisikokelaskurssilta vuonna 1982 ja suoritti poliisipäällystön virkatutkinnon vuonna 1995. Hänellä on myös kasvatustieteen maisterin (1990, Oulu), valtiotieteiden maisterin (2001, Turku) ja oikeustieteen lisensiaatin (2005, Turku) tutkinnot. Kolehmaisen ura poliisina alkoi nuorempana konstaapelina Helsingin poliisilaitoksella vuonna 1982. Muiden kenttätehtävien lisäksi Kolehmainen työskenteli muun muassa moottoripyöräpoliisina ja Karhu- ryhmässä. Hänen ensimmäinen tehtävänsä poliisin ylijohdossa oli poliisin työsuojelupäällikkönä sisäministeriön poliisiosastolla, mihin hän siirtyi vuonna 1997 liikkuvan poliisin Pohjois-Suomen osaston päällikön tehtävästä. Vuosina 2006–2010 Kolehmainen toimi Poliisiammattikorkeakoulun rehtorina. Ennen poliisiylijohtajaksi nimittämistään Kolehmainen toimi Poliisihallituksessa poliisijohtajan virassa poliisitoimintayksikön päällikkönä. Poliisiylijohtajaksi hänet valittiin yhdeksän hakijan joukosta. Nimitysprosessin aikana Kolehmaista kuvailtiin ”kehittämisorientoituneeksi ja vuorovaikutteiseksi muutosjohtajaksi”. Kolehmainen aloitti poliisiylijohtajana 1. elokuuta 2015. Hänen edeltäjänsä oli Mikko Paatero. Hänet nimitettiin viisivuotiselle jatkokaudelle vuonna 2020. Maaliskuussa 2024 Kolehmainen ilmoitti irtisanoutuneensa poliisiylijohtajan tehtävästä ja jäävänsä eläkkeelle syyskuusta alkaen. Hänen seuraajakseen nimitettiin heinäkuussa 2024 Ilkka Koskimäki. == Yksityiselämä == Kolehmainen on naimisissa, ja hänellä on kaksi lasta. == Kunnianosoituksia == * Suomen Valkoisen Ruusun ritarikunta (Suomi, 2019) * Islannin Haukan ritarikunta (Islanti, 2018) == Lähteet == Luokka:Elävät henkilöt Luokka:Suomalaiset juristit Luokka:Suomalaiset poliisit Luokka:Vuonna 1960 syntyneet
Kristina Kristerintytär Vaasa

Kristina Kristerintytär Vaasa (ruotsiksi Kristina Kristiernsdotter Vasa) oli Krister Niilonpoika Vaasan tytär. Kristina avioitui vuonna 1413 Karl Steninpoika Bladin kanssa, joka kuoli pian tämän jälkeen. Vuonna 1416 Kristina avioitui uudestaan Pentti Jönsinpoika Oxenstiernan kanssa. He saivat yhdessä neljä poikaa, joista tunnetuin on Uppsalan arkkipiispaksi noussut Jöns Pentinpoika. Kristina kuoli 1430-luvun alussa. Luokka:Keskiajan henkilöt Luokka:1300-luvulla syntyneet Luokka:1430-luvulla kuolleet
Luettelo Spotifyn kuunnelluimmista suomalaisista kappaleista

Tälle sivulle on koottu luettelo Spotifyn kuunnelluimmista suomenkielisistä kappaleista. Se kattaa kaksikymmentä Spotifyn kuunnelluinta suomalaisen artistin esittämää suomenkielistä kappaletta. Sijoitus Kappaleen nimi Artisti Toistokerrat (1. helmikuuta 2025) Lähde 1\. "Cha Cha Cha" Käärijä 160 444 100 2\. ”Ievan Polkka” Korpiklaani 38 165 258 3\. "Ikuinen vappu" JVG 36 722 304 4\. ”Hei rakas” Behm 34 352 003 5\. "Tarkenee" JVG 32 209 229 6\. ”Timanttei” Mirella 30 261 654 7\. ”Penelope” William feat. Clever 29 976 109 8\. ”Ylivoimainen” Kuumaa 28 906 845 9\. ”Tulipalo” Kuumaa 28 548 346 10\. ”Frida” Behm 27 968 725 11\. ”Shamppanjadieetillä” Gettomasa feat. Van Hegen 27 009 342 12\. ”Silmät” Gettomasa 26 299 065 13\. ”Jättiläinen” Pyhimys feat. Aksel Kankaanranta 25 879 784 14\. ”Beibi” Haloo Helsinki! 25 690 801 15\. ”Antaudun” Reino Nordin 25 681 131 16\. ”Hehkuu” JVG 25 461 412 17\. ”Timantit on ikuisia” Cheek 25 435 216 18\. ”Taulut” Hugo feat. Costi 24 937 948 19\. ”BLONDINA” Ibe 24 697 310 20\. ”Amatimies” JVG 24 646 367 == Lähteet == Spotifyn kuunnelluimmat suomalaiset Spotifyn kuunnelluimmat suomalaiset
Dominique (albumi)

Dominique on suomalaisen indie rock -yhtye NEØV:in toinen studioalbumi, jonka julkaisivat Fullsteam Records ja Sony Music Entertainment 20. helmikuuta 2015.Soundi "NEØV: Dominique", 14.03.2015, Viitattu 10.1.2016.Rumba "Kiitos, Kuopio: indiebändi Neøv teki yhden alkuvuoden kovimmista albumeista", 5.3.2015, Viitattu 10.1.2016. Albumi sai osakseen ylistäviä arvioita Suomessa ja ulkomailla. Albumilta julkaistiin neljä singleä: "Laketown", "The Rain People", "Dominique I" and "Woolen Pumpkin Shirt". Yhtyeen keulahahmo Anssi Neuvoselle Dominique oli ensimmäinen julkaisu tuottajana. Albumin kappaleista julkaistut musiikkivideot on ohjannut The New Tigers -yhtyeen Appu Jasu. Savon Sanomien ja Nordic Playlistin haastatteluissa Anssi Neuvonen sanoi, että Dominiquen kantava teema on rakkaus.Savon Sanomat "Kuopiolaisen NEØV-yhtyeen filosofia: Hetkessä ja henkilökohtaisesti" , 29.4.2014, Viitattu 10.1.2016.Nordic Playlist "Nordic Playlist #63 - NEØV, Finland" , huhtikuu 2015, Viitattu 10.1.2016. == Kappaleet == Kappaleet on kirjoittanut Anssi Neuvonen.Discogs "Dominique (Vinyl, LP, Album", Viitattu 10.1.2016. # # # # # # # # # == Kokoonpano == * Anssi Neuvonen – laulu, kitara, kosketinsoittimet, trumpetti, tuotanto * Samuli Neuvonen – rummut, pasuuna, perkussiot, taustalaulu * Ari Autio – basso, kosketinsoittimet * Jonas Ursin – kitara, kosketinsoittimet * Antti Hevosmaa – trumpetti, flyygelitorvi, taustalaulu, kosketinsoittimet === Tuotanto === * Sampsa Väätäinen – äänitys, miksaus * Jaakko Viitalähde – masterointi * Anka Zhuravleva – kansikuva * Appu Jasu – kansitaide == Arviot == * Soundi: * Rumba: *NBHAP: *Savon Sanomat: *Keskisuomalainen: Dominique sai osakseen ylistäviä arvioita Suomessa ja ulkomailla. Soundi antoi sille arvosanaksi 5/5 ja kirjoitti, että yhtyeen ”aura on poikkeuksellisen voimallinen". Rumba arvioi levyn arvosanalla 9/10 ja katsoi, että kyseessä on ”yksi vuoden parhaista pop- ja rockalbumeista”. Saksalainen musiikkisivusto NBHAP antoi levylle arvosanaksi 4.6/5 ja kiitteli yhtyeen ”omaa versiotaan dream popista”.NBHAP "NEØV - 'Dominique'", 23.2.2015, Viitattu 10.1.2016. Savon Sanomat ja Keskisuomalainen katsoivat, että ”NEØV osoittaa toisella albumillaan olevansa lajissaan tällä hetkellä Suomen paras."Savon Sanomat "NEØV: Dominique'" , 23.2.2015, Viitattu 10.1.2016.Keskisuomalainen "Musiikkia tunteville'" , 23.2.2015, Viitattu 10.1.2016. == Lähteet == Luokka:NEØV:n albumit Luokka:Vuoden 2015 albumit
Vain elämää – kausi 4, ilta

Vain elämää – kausi 4, ilta on Vain elämää -televisiosarjan neljännen tuotantokauden toinen kokoelmalevy, joka julkaistiin 30. lokakuuta 2015. == Kappaleet == # Antti Tuisku – ”Elämän nälkä” == Lähteet == Luokka:Vain elämää -kokoelmalevyt Luokka:Vuoden 2015 kokoelma-albumit
Johannes Rosenrod

Johannes Rosenrod oli keskiajan Ruotsissa vaikuttanut maalari.riksarkivet.se: Johannes Rosenrod Rosenrod signeerasi vuonna 1437 joukon kalkkimaalauksia Tenstan kirkossa Upplannissa. Maalaukset olivat Salstan linnan herran ritari Pentti Jönsinpoika Oxenstiernan tilaamia. Rosenrodin ajatellaan tehneen maalauksia myös Danmarkin kirkkoon lähellä Uppsalaa. Rosenrod oli luultavasti saksalainen, ja toimi Ruotsissa vain lyhyen aikaa. == Lähteet == Luokka:Saksalaiset taidemaalarit Luokka:Keskiajan taiteilijat Luokka:Keskiajan henkilöt
Jacobus de Voragine

Autuas Jacobus Varazzelainen tai Jacobus de Voragine (italiaksi Giacomo da Varazze, Jacopo da Varazze; n. 1228/1230 – 13. tai 16. heinäkuuta 1298) oli italialainen kronikoitsija ja Genovan arkkipiispa. Jacobus tunnetaan parhaiten Kultaisen legendan kirjoittajana. Pyhimystarinoita sisältävä teos oli yksi keskiajan suosituimmista kirjoista. Jacobus itse julistettiin autuaaksi vuonna 1816. == Lähteet == Luokka:Autuaaksi julistetut Luokka:Keskiajan katoliset arkkipiispat Luokka:Italialaiset kirjailijat Luokka:Keskiajan kirjailijat Luokka:Genovan historia Luokka:1200-luvulla syntyneet Luokka:Vuonna 1298 kuolleet
Vesa (kasvitiede)

Vesa on monivuotisen siemenkasvin juuresta, rönsystä tai ilmavarren tyvestä alkuperäisen perusrungon rinnalle tai tilalle kasvava pystyverso. Nimitystä käytetään erityisesti lehtipuiden ja pensaiden yhteydessä. Uusi verso saa alkunsa esimerkiksi varren tyvessä sijaitsevasta leposilmusta tai juuressa olevasta juurisilmusta. Sijaintinsa ja syntytapansa perusteella erilaisista vesoista käytetään seuraavia nimityksiä: * Juurivesa on kasvin juuressa olevasta juurisilmusta kasvamaan lähtenyt uusi verso. * Kantovesa on kaadetun puun kannosta kasvava vesa. * Runkovesa on puun runkoon jälkisilmusta kasvanut verso, joka sijaitsee normaalia katkaisukohtaa korkeammalla. * Rönsyvesa on maarönsystä tai pintarönsystä kasvava vesa. * Tyvivesa on ilmavarren tyvessä kasvava vesa. Kantokäsittelyllä pyritään estämään lehtipuuvesakon syntymistä levittämällä tuoreen kannon leikkauspintaan torjunta-ainetta. Menetelmällä torjutaan kantojen ja juuriyhteyksien välityksellä terveisiin puihin leviäviä kasvitauteja. Kantoihin ruiskutetaan torjunta-aineliuosta tai sienen itiöseosta, joka kilpailee taudinaiheuttajan kanssa. Vesalehdiksi kutsutaan juuresta, rönsystä tai varren tyvestä kasvaneen sivuhaaran lehtiä. Yleensä sivuhaara ei kuki sinä kasvukautena. Vesaaminen tarkoittaa kasvatettavien metsäpuiden, etenkin havupuiden, taimikon kasvua haittaavien vesojen ja siemenestä kasvaneiden lehtipuiden taimien katkomista. Työ suoritetaan vesurin, moottorikäyttöisen raivaussahan tai kemikaalin (vesakkomyrkyn) avulla. Vesakko on (lehti)puiden vesoista ja usein myös siemenistä kasvavista taimista muodostunut kasvusto. ==Katso myös== * Vesametsä ==Lähteet== Luokka:Kasviorganologia Luokka:Metsätalous
Ritarillisuus

Ritarillisuus tai ritariaate on sydänkeskiajalla vuosien 1170 ja 1220 välillä kehittynyt keskiajan ritariluokan käytöskoodisto. Ritariaate korosti hyveitä ja hovikäytöstapoja yhdistettyinä soturi-ihanteeseen ja kristilliseen hartauteen. Ritari sitoutui olemaan herralleen uskollinen, suojelemaan naisia ja turvattomia sekä taistelemaan kristinuskon puolesta. Ritarilaitos toi aatelin seuraelämässä valtaan uudet, hienostunutta tapakulttuuria korostavat säännöt. Ritarikulttuurin huipentumana oli naisenpalvonta. Ritariaatteen keskiössä oli kunnian käsite, jota jokaisen ritarin tuli vaalia. Myöhemmin ritarillisuus on laajentunut tarkoittamaan huomaavaisuutta ja jaloja käytöstapoja yleisesti sekä kohteliaisuutta varsinkin naisia kohtaan. == Lähteet == *
Shuangyashan

Shuangyashan (, pinyin: Shuāngyāshān Shì) on prefektuuritason kaupunki Kiinan Heilongjiangin maakunnan itäosassa. Kaupungin keskusta sijaitsee linnuntietä noin 370 kilometriä maakunnan pääkaupunki Harbinista itäkoilliseen. Prefektuurin pinta-ala on 22 483 neliökilometriä ja väkiluku 1,46 miljoonaa (2010). Shuāngyāshān on suomeksi Ankkaparin vuoret, ja se viittaa kahteen kaupungin koillisessa olevaan vuoren huippuun. Kaupunki rajoittuu pohjoisessa ja lännessä Jiamusin, etelässä Qitaihen ja Jixin prefektuuritason kaupunkeihin. Idässä kulkee Kiinan ja Venäjän raja. == Hallinnollinen jako == Piirikuntatasolla prefektuuri jaetaan kahdeksaan osaan seuraavasti (numerointi kuten oheisessa kuvassa): ; Kaupunkipiirit (4) * 1. Jianshan (尖山区) * 2. Lingdong (岭东区) * 3. Sifangtai (四方台区) * 4. Baoshan (宝山区) ; Piirikunnat (4) * 5. Jixian (集贤县) * 6. Youyi (友谊县) * 7. Baoqing (宝清县) * 8. Raohe (饶河县) == Galleria == Shuangyashan_feb_nyar_parad.jpg|Uudenvuoden paraati vuonna 2002 Shuangyashan maj lampa.jpg|Talo maaseudulla Shuangyashanissa. == Lähteet == == Aiheesta muualla == Luokka:Heilongjiangin kaupungit Luokka:Heilongjiangin prefektuurit
Orange Morning

Orange Morning on suomalaisen indie rock -yhtye NEØV:in ensimmäinen studioalbumi. Sen julkaisi Fullsteam Records 8. helmikuuta 2013. Albumi sai osakseen positiivisia arvioita Suomessa ja ulkomailla. Yhtyeen keulahahmo Anssi Neuvonen kirjoitti suurimman osan Orange Morningin kappaleista eri puolilla Eurooppaa ja Pohjois-Amerikkaa.Uljas 2/2013 "Kahden kampuksen NEØV" , 2/2013, Viitattu 10.1.2016. Osa albumin kappaleista on kirjoitettu yhteistyönä veljesten Anssi ja Samuli Neuvosen toimesta.Discogs "Neøv - Orange Morning", Viitattu 10.1.2016. Albumin kappaleista tehdyt musiikkivideot ovat tehneet Rairai ja palkintoja voittanut ohjaaja Teemu Niukkanen.YouTube "NEØV - MELLOW (official video)", 31.1.2013 Viitattu 10.1.2016.YouTube "NEØV - DAYDREAM CITY (official video)", 16.7.2013, Viitattu 10.1.2016. == Kappaleet == Kappaleet on säveltänyt ja sanoittanut Anssi Neuvonen, ellei toisin mainita. # # # # # # # # # == Kokoonpano == * Anssi Neuvonen – laulu, kitara, kosketinsoittimet, trumpetti * Samuli Neuvonen – rummut, pasuuna, perkussiot, kosketinsoittimet, taustalaulu * Ari Autio – basso, kosketinsoittimet, taustalaulu * Jonas Ursin – kitara, kosketinsoittimet * Antti Hevosmaa – trumpetti, flyygelitorvi \+ * Aaro Sariola – kosketinsoittimet === Tuotanto === * Artturi Taira – tuottaja, äänittäjä, kosketinsoittimet * Sampsa Väätäinen – äänittäjä, miksaaja, vihellys * NEØV – äänittäjä * Henkka Niemistö – masteroija * Rairai – kansitaide == Arviot == * Desibeli.net: *Keskisuomalainen: Keskisuomalainen "NEØV: Orange Morning" 16.2.2013, Viitattu 10.1.2016. *NBHAP: Positiivinen * Prefix Magazine: *Savon Sanomat: Savon Sanomat "NEØV: Orange Morning" 16.2.2013, Viitattu 10.1.2016. * Soundi: * Sue: Albumi sai osakseen positiivisia arvioita Suomessa ja ulkomailla.Ja Ja Ja Music "PREMIERE: NEØV - The Rain People" , 15.9.2014, Viitattu 10.1.2016. Soundi antoi albumille arvosanaksi 4/5 ja katsoi yhtyeen onnistuneen tallentamaan ”unenomaisen visionsa häkellyttävän ehjäksi kokonaisuudeksi.”Soundi 2/2013 "NEØV: Orange Morning" 29.3.2013, Viitattu 10.1.2016. Yhdysvaltalainen musiikkisivusto Prefix Magazine arvioi albumin arvosanalla 8/10 ja suomalainen musiikkilehti Sue arvosanalla 9/10. Suen toimittajat valitsivat albumin vuoden 2013 parhaiden kotimaisten albumien joukkoon.Sue "Sue 12/2013", 17.12.2013, Viitattu 10.1.2016. Saksalainen musiikkisivusto NBHAP arvioi albumin positiivisesti ja katsoi NEØV:in olevan ”yksi kaikkein lupaavimmista skandinavialaisista yhtyeistä”. == Lähteet == Luokka:NEØV:n albumit Luokka:Vuoden 2013 esikoisalbumit
Sleepwalking

Sleepwalking voi tarkoittaa ainakin seuraavia: * Sleepwalking, Gerry Raffertyn albumi vuodelta 1982 * Sleepwalking, Magnum-yhtyeen albumi vuodelta 1992 * Sleepwalking, Memphis May Fire -yhtyeen albumi vuodelta 2009 * Sleepwalking, yhdysvaltalainen draamaelokuva vuodelta 2008.
Hegang

Hegang (, pinyin: Hègǎng Shì) on prefektuuritason kaupunki Kiinan Heilongjiangin maakunnan koillisosassa. Kaupungin keskusta sijaitsee linnuntietä noin 335 kilometriä maakunnan pääkaupunki Harbinista koilliseen. Prefektuurin pinta-ala on 14 680 neliökilometriä ja väkiluku 1,06 miljoonaa (2010). Kaupunki rajoittuu pohjoisessa ja lännessä Yichunin, etelässä ja idässä Jiamusin prefektuuritason kaupunkeihin. Pohjoisessa kaupunki rajoittuu Venäjän Juutalaisten autonomiseen alueeseen. == Hallinnollinen jako == Piirikuntatasolla prefektuuri jaetaan kahdeksaan osaan seuraavasti (numerointi kuten oheisessa kuvassa): ; Kaupunkipiirit (6) * 1. Xingshan (兴山区) * 2. Xiangyang (向阳区) * 3. Gongnong (工农区) * 4. Nanshan (南山区) * 5. Xing’an (兴安区) * 6. Dongshan (东山区) ; Piirikunnat (2) * 7. Luobei (萝北县) * 8. Suibin (绥滨县) == Galleria == HeGang.JPG|Kaupunkimaisemaa vuonna 2013. Suibin_County_seat_- _aerial_-_P1040681.JPG|Ilmakuva Suibinin piirikunnasta. == Lähteet == == Aiheesta muualla == Luokka:Heilongjiangin kaupungit Luokka:Heilongjiangin prefektuurit
Qitaihe

Qitaihe (, pinyin: Qītáihé Shì) on prefektuuritason kaupunki Kiinan Heilongjiangin maakunnan itäosassa. Kaupungin keskusta sijaitsee linnuntietä noin 350 kilometriä maakunnan pääkaupunki Harbinista itään. Prefektuurin pinta-ala on 6 221 neliökilometriä ja väkiluku 920 471 (2010). Kaupunki rajoittuu pohjoisessa Jiamusin ja Shuangyashanin, etelässä Jixin ja Mudanjiangin, sekä lännessä Harbinin prefektuuritason kaupunkeihin. == Hallinnollinen jako == Piirikuntatasolla prefektuuri jaetaan neljään osaan seuraavasti (numerointi kuten oheisessa kuvassa): ; Kaupunkipiirit (3) * 1. Xinxing (新兴区) * 2. Taoshan (桃山区) * 3. Qiezihe (茄子河区 ) ; Piirikunta (1) * 4. Boli (勃利县) == Galleria == Qitaihe Xuefu St.jpg|Kaupunkimaisemaa Qitaihessa. == Lähteet == == Aiheesta muualla == Luokka:Heilongjiangin kaupungit Luokka:Heilongjiangin prefektuurit
Frans Helmerson

Frans Helmerson (s. 3. marraskuuta 1945 Falköping, Ruotsi) on ruotsalainen sellisti, kapellimestari ja musiikkipedagogi. Vuodesta 1992 hän on toiminut professorina Kölnin, Oslon, Tukholman, Madridin, Berliinin ja Frankfurtin musiikkikorkeakouluissa. Suomessa hän toimi Korsholman musiikkijuhlien taiteellisena johtajana 1994–2001.Janof, Tim: Conversation with Frans Helmerson , Cello.org 5.5.2001. Viitattu 10.1.2016. Helmerson aloitti sello- opinnot kahdeksanvuotiaana. Hän opiskeli Guido Vecchin johdolla Göteborgissa, Giuseppe Selmin johdolla Roomassa ja William Pleethin johdolla Lontoossa sekä myös Mstislav Rostropovitšin oppilaana. Hän voitti Cassado-sellokilpailun Firenzessä 1971 ja toimi sitten Ruotsin radion sinfoniaorkesterin soolosellistinä. Helmersonin vuonna 1984 BIS-merkille levyttämää Dvořákin sellokonserttoa pidetään yhtenä teoksen parhaista levytyksistä. Hänen muihin levytyksiinsä lukeutuvat Šostakovitšin sellokonsertto, Brahmsin kaksoiskonsertto ja Bachin soolosellosarjat.Frans Helmerson, Artister, Kungliga Filharmonikerna. Viitattu 10.1.2016. Vuonna 2002 Helmerson perusti Michelangelo String Quartetin yhdessä Mihaela Martinin, Stephan Picardin ja Nobuko Imain kanssa. Vuonna 2012 Picardin tilalle kakkosviulistiksi tuli Daniel Austrich.Downey, Charles T.: Too Many Weak Moments for the Skilled Michelangelo String Quartet , The Washington Post 8.11.2015. Haettu 3.10.2016 palvelusta HighBeam Research (vaatii tilauksen). ==Lähteet== Luokka:Ruotsalaiset sellistit Luokka:Vuonna 1945 syntyneet Luokka:Elävät henkilöt Luokka:Musiikkipedagogit
Luettelo Suomen virallisen albumilistan ykkösistä vuonna 2016

Viikko Artisti(t) Albumi Levy-yhtiö(t) 1 Adele 25 XL Recordings 2 David Bowie Blackstar RCA Records 3 David Bowie Blackstar RCA Records 4 David Bowie Blackstar RCA Records 5 Viikate XII – Kouvostomolli Spinefarm/Universal 6 Eevil Stöö Iso vauva Jeesus Monsp Records 7 Olavi Uusivirta Olavi Johanna Kustannus 8 Cheek Alpha Omega Liiga Music Oy 9 Cheek Alpha Omega Liiga Music Oy 10 Cheek Alpha Omega Liiga Music Oy 11 Roope Salminen & Koirat Madafakin levy WEA / Warner Music 12 Stam1na Elokuutio Sakara Records 13 Ruger Hauer Mature Johanna Kustannus 14 Moonsorrow Jumalten aika Century Media 15 Robin Yhdessä Super Deluxe Universal Music 16 Robin Yhdessä Super Deluxe Universal Music 17 Antti Tuisku En kommentoi Warner Music Finland 18 Antti Tuisku En kommentoi Warner Music Finland 19 Elastinen Elastinen feat. Rähinä Records/Universal Music 20 Elastinen Elastinen feat. Rähinä Records/Universal Music 21 Yö Puolet taivaasta – puolet helvetistä Ratas Music Group 22 Yö Puolet taivaasta – puolet helvetistä Ratas Music Group 23 Volbeat Seal the Deal & Let’s Boogie Vertigo/Capitol/Universal Music 24 Volbeat Seal the Deal & Let’s Boogie Vertigo/Capitol/Universal Music 25 Vesala Vesala Warner Music 26 Vesala Vesala Warner Music 27 Vesala Vesala Warner Music 28 Vesala Vesala Warner Music 29 Vesala Vesala Warner Music 30 Vesala Vesala Warner Music 31 Vesala Vesala Warner Music 32 Vesala Vesala Warner Music 33 Vesala Vesala Warner Music 34 Sabaton The Last Stand Nuclear Blast 35 Tuuttimörkö Kromihammas Monsp Records 36 Eri esittäjiä Retroperjantai - We Love The 90's, Vol. 2 Sony Music 37 Nick Cave and the Bad Seeds Skeleton Tree Bad Seed/Playground Music 38 Lauri Tähkä Vien sut täältä kotiin Warner Music 39 Insomnium Winter’s Gate Century Media 40 Suvi Teräsniska Sinä olet kaunis Warner Music 41 Sanni Sanni Warner Music 42 Sanni Sanni Warner Music 43 Tuure Kilpeläinen ja Kaihon Karavaani Surusilmäinen kauneus Universal Music 44 Eri esittäjiä Vain elämää - kausi 5 ensimmäinen kattaus Warner Music 45 Eri esittäjiä Vain elämää - kausi 5 ensimmäinen kattaus Warner Music 46 Eri esittäjiä Vain elämää - kausi 5 ensimmäinen kattaus Warner Music 47 Metallica Hardwired...to Self-Destruct Blackened/Universal 48 Metallica Hardwired...to Self-Destruct Blackened/Universal 49 Metallica Hardwired...to Self-Destruct Blackened/Universal 50 Jarkko Ahola Romanssi Warner Music 51 Metallica Hardwired...to Self-Destruct Blackened/Universal 52 Eri esittäjiä Vain elämää - kausi 5 ensimmäinen kattaus Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2016 Albumilista 2016
Luettelo Suomen virallisen singlelistan ykkösistä vuonna 2016

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2016. ==Singlelista== Viikko Artisti Single 1 JVG ”Paluu tulevaisuuteen” 2 3 Alan Walker ”Faded” 4 5 6 7 Sanni ”Että mitähän vittua” 8 9 10 Cheek ”Me ollaan ne, pt. 2” (mukana Nikke Ankara, Elastinen, JVG, Kube ja Pete Parkkonen) 11 12 Elastinen "Lempo" (mukana Lauri Tähkä) 13 14 Nikke Ankara "Ettei nyt vaan sattuis mitään" 15 Evelina "Sireenit" 16 Elastinen "Täytyy jaksaa" (mukana Sami Hedberg) 17 18 Petri Nygård "Pannaan Suomi kuntoon" 19 20 JVG "Hehkuu" 21 22 23 24 25 26 Arttu Lindeman "Läikkyy" 27 28 29 Roope Salminen & Koirat "Snadi" 30 31 Major Lazer "Cold Water" (mukana Justin Bieber ja MØ) 32 Hank Solo "Söpö" 33 34 Cheek "All Good Everything" 35 Arttu Lindeman "Faijas" (mukana Lucas) 36 37 DJ Snake "Let Me Love You" (mukana Justin Bieber) 38 Sanni "Oo se kun oot" (mukana Paperi T) 39 Mikael Gabriel "Pauhaava sydän" 40 41 "Lumi teki enkelin eteiseen" 42 43 Arttu Lindeman "Menee tunteisiin" 44 45 JVG "Revolveri" (mukana Elias Gould ja MGI) 46 Clean Bandit "Rockabye" (mukana Sean Paul ja Anne-Marie) 47 48 49 Profeetat (Cheek & Elastinen) "Sinuhe" 50 Alan Walker "Alone" 51 52 Mikael Gabriel "Loistat pimeäs" == Katso myös == * Luettelo musiikkilistoista == Lähteet == * 2016 Singlelista 2016
Nitro/Nora BS

Nitro/Nora BS on jääpalloseura Norasta Örebron läänistä, Västmanlandista eli Ruotsin järvialueen pohjoispuolelta. Seura pelaa kaudella 2015-2016 Allsvenskanissa sen etelälohkossa. == Historia == Noran seudun jääpallomenneisyydessä menestys oli lähimpänä keväällä 1945, jolloin IFK Nora kamppaili noususta pääsarjaan tukholmalaisen Hammarby IF:n kanssa, mutta hävisi ottelun 2-1. Ottelu pelattiin luonnonjäällä paikallisella Norasjön- jävellä. Senkin jälkeen Noran alueen kaksi jääpallojoukkuetta IFK Nora ja Noraskog pyrkivät vuosien ajan nousemaan maan jääpallon pääsarjaan onnistumatta. Nykyinen seura Nitro/Nora BS syntyi Noraskogin seuraajaseuran IK Nitron ja IFK Noran jääpallojaostojen yhdistyttyä vuonna 1979. Seura on siis puhdas jääpalloseura. Seura kilpailee Örebro SK:n kanssa Örebron seutukunnan ykköspaikasta, ja ottelut Örebro SK:ta vastaan ovat seutukunnan derbyjä. Örebro oli 1970- ja 80-luvuilla alueen ehdoton ykkösnimi, mutta tultaessa 2000-luvulla tilanne on tasoittumassa, ja kaudella 2015-2016 seurat pelaavat samassa sarjassa. Seurasta on vuosien varrella noussut useita Ruotsin jääpallon ykkösnimiä. Kirkkaimpana on maalivahti Jan-Ivar Ekberg, joka edusti pääsarjassa Örebro SK:ta ja valittiin vuoden 1973 MM-kisoissa parhaaksi maalivahdiksi. Muita seurasta nousseita nimimiehiä on mm. 2010-luvulla Elitserienin Villassa pelaava Jesper Bryngelson. Bryngelson pelasi lainalla joulukuussa 2015 kasvattajaseurassaan Nitro/Nora BS:ssä pelatessaan viimeistä Elitserien-kauttaan Villassa. ==Seura 2000-luvulla== Noran jääpalloilun edellytyksille loi pohjan tekojäärata Svedice Arena, joka vihittiin käyttöön keväällä 2009. Seura pelasi 2010-luvun alun kolmanneksi korkeimmalla sarjatasolla 1. Divisioonassa, kunnes keväällä 2015 Nitro/Nora BS nousi Allsvenskaniin kaudeksi 2015-2016. == Lähteet == == Aiheesta muualla == * Joukkueen virallinen sivu Luokka:Ruotsalaiset jääpalloseurat Luokka:Noran kunta Luokka:Vuonna 1979 perustetut urheiluseurat
Luettelo Suomen virallisen musiikki-DVD-listan ykkösistä vuonna 2016

Tämä on luettelo Suomen virallisen listan musiikki-DVD-myynnin ensimmäistä sijaa hallussaan pitäneistä musiikki-DVD:stä vuonna 2016. Viikko Artisti/yhtye DVD 1 Karaoke Leevi And The Leavingsin Parhaat 2 Motörhead The World Is Ours Vol 2: Anyplace Crazy As Anywhere Else 3 Kiss Kissology: The Ultimate Collection Vol 1 (Capitol Bonus Disc) 4 Steven Wilson 4 ½ 5 Karaoke Leevi And The Leavingsin Parhaat 6 Karaoke Melhome 26 7 Karaoke Popit 1 Hittilistojen Parhaita 8 Eric Clapton Slowhand At 70 - Live At The Royal Albert Hall 9 Karaoke Popit 1 Hittilistojen Parhaita 10 Sabaton Heroes On Tour 11 Sabaton Heroes On Tour 12 Sabaton Heroes On Tour 13 Judas Priest Battle Cry 14 Karaoke Satnight 15 Karaoke Satnight 16 Karaoke Satnight 17 Rainbow Monsters of Rock: Live at Donington 1980 18 Karaoke Satnight 19 Monty Python Live (Mostly), One Down Five To Go 20 Karaoke Satnight 21 Rainbow Monsters of Rock: Live at Donington 1980 22 Rainbow Monsters of Rock: Live at Donington 1980 23 Karaoke Satnight 24 U2 Innocence + Experience: Live in Paris 25 Eri esittäjiä Eurovision Song Contest 2016 Stockholm 26 Doro Strong and Proud 27 Sabaton Heroes On Tour 28 Karaoke Satnight 29 Karaoke Popit 1 Hittilistojen Parhaita 30 Karaoke Laulavakoira 27 31 Powerwolf The Metal Mass – Live 32 Eppu Normaali Klubiotteella 33 Karaoke Laulavakoira 27 34 Karaoke Popit 1 Hittilistojen Parhaita 35 Kiss Rocks Vegas (Live At The Hard Rock Hotel) 36 Kiss Rocks Vegas (Live At The Hard Rock Hotel) 37 Apulanta Kesäaine 38 Toto Live At Montreux 1991 39 Joe Bonamassa Live At The Greek Theatre 40 In Flames Sounds From The Heart Of Gothenburg 41 Saxon Let Me Feel Your Power 42 Nightwish Showtime, Storytime 42 Apulanta Kesäaine 43 Apulanta Kesäaine 44 Santana Live At The House Of Blues, Las Vegas 45 Mötley Crüe The End: Live In Los Angeles 46 The Rolling Stones Havana Moon 47 Ritchie Blackmore’s Rainbow Memories In Rock – Live In Germany 48 Ritchie Blackmore’s Rainbow Memories In Rock – Live In Germany 49 Eppu Normaali Ratina 50 Eppu Normaali Ratina 51 Nightwish Vehicle Of Spirit 52 Nightwish Vehicle Of Spirit ==Lähteet== * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2016
Luettelo Suomen virallisen latauslistan ykkösistä vuonna 2016

Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2016. Viikko Artisti Single 1 JVG "Paluu tulevaisuuteen" 2 JVG "Paluu tulevaisuuteen" 3 Alan Walker "Faded" 4 Valovuosi "Patrick Swayze" 5 Zayn "Pillowtalk" 6 Alan Walker "Faded" 7 Sanni "Että mitähän vittua" 8 Sanni "Että mitähän vittua" 9 Sanni "Että mitähän vittua" 10 Cheek "Me ollaan ne, pt. 2" (mukana Nikke Ankara, Elastinen, JVG, Kube ja Pete Parkkonen) 11 Sanni "Että mitähän vittua" 12 Sanni "Että mitähän vittua" 13 Alan Walker "Faded" 14 Evelina "Sireenit" 15 Teflon Brothers "Lähiöunelmii" (mukana Mariska) 16 Anna Abreu "Kaikki mussa rakastaa kaikkea sun" 17 Prince & The Revolution "Purple Rain" 18 Petri Nygård "Pannaan Suomi kuntoon" 19 Petri Nygård "Pannaan Suomi kuntoon" 20 JVG "Hehkuu" 21 Elastinen "Täytyy jaksaa" (mukana Sami Hedberg) 22 Elastinen "Täytyy jaksaa" (mukana Sami Hedberg) 23 Teflon Brothers "Hubba Bubba" (mukana Ressu Redford) 24 Sanni "Vahinko" 25 JVG "Hehkuu" 26 JVG "Hehkuu" 27 Ville Valo "Olet mun kaikuluotain" 28 Roope Salminen & Koirat "Snadi" 29 Katy Perry "Rise" 30 Major Lazer "Cold Water" (mukana Justin Bieber ja MØ) 31 Alma "Karma" 32 DJ Snake "Let Me Love You" (mukana Justin Bieber) 33 Petri Nygård "Soittorasia" (mukana Mariska) 34 Cheek "All Good Everything" 35 Cheek "All Good Everything" 36 Imany "Don't Be So Shy" (Filatov & Karas Remix) 37 Lady Gaga "Perfect Illusion" 38 Mikael Gabriel "Pauhaava sydän" 39 Mikael Gabriel "Pauhaava sydän" 40 Niall Horan "This Town" 41 Kaija Koo "Nää yöt ei anna armoo" (mukana Cheek) 42 Kaija Koo "Nää yöt ei anna armoo" (mukana Cheek) 43 Sia ”Move Your Body” 44 Kaija Koo "Nää yöt ei anna armoo" (mukana Cheek) 45 JVG, Elias Gould & MGI ”Revolveri” 46 Clean Bandit ”Rockabye” (mukana Sean Paul ja Anne-Marie) 47 Sia ”Move Your Body” 48 Profeetat (Cheek & Elastinen) ”Sinuhe” 49 Profeetat (Cheek & Elastinen) ”Sinuhe” 50 Steve Aoki & Louis Tomlinson ”Just Hold On” 51 Steve Aoki & Louis Tomlinson ”Just Hold On” 52 Alan Walker "Alone" ==Lähteet== * Musiikkituottajat → Tilastot → Suomen virallinen lista → Latauslista 2016 Latauslista 2016
Mikko Sillanpää

Mikko Sillanpää (3. elokuuta 1925 Mynämäki – 12. marraskuuta 1992) oli suomalainen maataloustieteilijä. Hän oli maatalousmaantutkija, ja hän tutki maaperäkemiaa, -fysiikkaa ja agrogeologiaa. Hän oli vuodesta 1963 Maatalouden tutkimuskeskuksen maantutkimusosaston johtaja professorin arvonimellä.Facta 2001, WSOY 1985, 14. osa, palsta 726 Hän jäi professorin virasta eläkkeelle 1989, mutta tutkimustyö jatkui hänen kuolemaansa asti.Mikko Sillanpään rahasto, Suomen kulttuurirahasto == Lähteet == Luokka:Suomalaiset maataloustieteilijät Luokka:Valtionlaitosten johtajat‎ Luokka:Suomalaiset professorin arvonimen saaneet Luokka:Vuonna 1925 syntyneet Luokka:Vuonna 1992 kuolleet
Heksametyleenidi-isosyanaatti

Heksametyleenidi-isosyanaatti (C8H12N2O2) on alifaattisiin di-isosyanaatteihin kuuluva orgaaninen yhdiste. Yhdistettä käytetään polyuretaanien valmistamiseen. ==Ominaisuudet== Huoneenlämpötilassa heksametyleenidi- isosyanaatti on väritöntä nestemäistä ainetta. Se hydrolysoituu veden vaikutuksesta heksametyleenidiamiiniksi. Alkoholien kanssa se muodostaa karbamaatti- eli uretaanijohdannaisia.Henri Ulrich: Urethane Polymers, Kirk- Othmer Encyclopedia of Chemical Technology, John Wiley & Sons, New York, 2006. Viitattu 10.1.2016Christian Six & Frank Richter: Isocyanates, Organic, Ullmann's Encyclopedia of Industrial Chemistry, John Wiley & Sons, New York, 2003. Viitattu 10.1.2016Norbert Adam, Geza Avar, Herbert Blankenheim, Wolfgang Friederichs, Manfred Giersig, Eckehard Weigang, Michael Halfmann, Friedrich- Wilhelm Wittbecker, Donald-Richard Larimer, Udo Maier, Sven Meyer-Ahrens, Karl-Ludwig Noble & Hans-Georg Wussow: Polyurethanes, Ullmann's Encyclopedia of Industrial Chemistry, John Wiley & Sons, New York, 2003. Viitattu 10.1.2016 Yhdiste ärsyttää voimakkaasti hengitysteitä, silmiä ja ihoa. Yhdiste haihtuu suhteellisen helposti. Viitattu 10.1.2016 ==Valmistus ja käyttö== Heksametyleenidi-isosyanaattia valmistetaan heksametyleenidiamiinin ja fosgeenin välisellä reaktiolla. Heksametyleenidi-isosyanaattia käytetään valmistettaessa maaleissa, pinnoitteina, kuituina ja liimoina käytettäviä polyuretaanipolymeerejä. Esimerkiksi sen ja 1,4-butaanidiolin välisellä reaktiolla muodostuu kestäviä kuituja. heksametyleenidi-isosyanaatista valmistettavat polyuretaanit kestävät hyvin muun muassa UV-valon vaikutusta. Koska yhdiste haihtuu helposti sitä käytetään usein sen dimeerinä, trimeerinä tai biureettijohdannaisena. ==Lähteet== Luokka:Isosyanaatit
Jakub Wolny

Jakub Wolny (s. 15. toukokuuta 1995 Bielsko-Biała) on puolalainen mäkihyppääjä. Seuratasolla hän edustaa LKS Klimczok Bystraa. Wolny debytoi mäkihypyn maailmancupissa Zakopanessa tammikuussa 2014. Ensimmäisen pistesijansa hän saavutti Willingenissä tammikuussa 2016 sijoituttuaan 30:nneksi. Kymmenen parhaan joukkoon hän sijoittui ensimmäisen kerran oltuaan kuudes Oberstdorfin lentomäessä helmikuussa 2019. Parhaimmillaan hän on ollut neljäs Vikersundin lentomäessä maaliskuussa 2019. Continental Cupissa hän on saavuttanut neljä osakilpailuvoittoa sekä kesäsarjan kokonaisvoiton vuonna 2014. Hän on voittanut yhden kesä-GP-kilpailun. Val di Fiemmen nuorten MM- kilpailuissa 2014 Wolny voitti sekä henkilökohtaisen kilpailun että joukkuemäen kultaa. Hän sijoittui 11:nneksi Vikersundin lentomäen MM- kilpailuissa 2022. == Lähteet == * Luokka:Puolalaiset mäkihyppääjät Luokka:Vuonna 1995 syntyneet Luokka:Elävät henkilöt
Höfner

Höfner on saksalainen soitinvalmistaja, joka valmistaa kielisoittimia. Yhtiön perusti Karl Höfner vuonna 1887, ja hänen jälkeensä yhtiötä johtivat ja kehittivät hänen kaksi poikaansa ja pojantyttärensä. Nykyisin Höfner on Länsi- Euroopan suurin kielisoittimien, kitaroiden ja bassokitaroiden valmistaja. Kitaroiden lisäksi yhtiö valmistaa esimerkiksi viuluja, alttoviuluja ja selloja sekä jousia. Yhtiön pääkonttori on Hagenaussa Saksassa, ja sillä on toimipiste myös Pekingissä Kiinassa. The Beatlesin basisti Paul McCartney on käyttänyt Höfnerin 500/1-viulubassoa uransa alusta asti. ==Lähteet== == Aiheesta muualla == Luokka:Saksalaiset soitinvalmistajat
Liisa Simola

Liisa Kaarina Simola (8. kesäkuuta 1938 Helsinki – 11. helmikuuta 2023 Helsinki)Kuolinilmoitus. Helsingin Sanomat 26.2.2023, s. B 28. oli suomalainen kasvitieteilijä. Hän oli Helsingin yliopiston kasvifysiologian ja anatomian professori vuosina 1974–2001. Hänen tutkimusalojaan olivat kehitysfysiologia, sienifysiologia ja ympäristömyrkkyjen vaikutus.Facta 2001, osa 14, p. 748. WSOY 1985. Hän oli apulaisprofessori 1971–1974.Helsingin yliopiston opettaja- ja virkamiesluettelo. Hänen väitöskirjansa otsikko oli Comparative studies on the aminoacid pool of three Lathyrus species (1968).Kuka kukin on 1978, s. 904. Runeberg.org. Hän oli Suomalaisen Tiedeakatemian jäsen sekä Suomen Biologian Seura Vanamon kunniajäsen. Simolan isä oli professori Paavo Simola ja isoisä professori Eevert Simola.Kuka kukin on 1954, s. 803. Runeberg.org. == Lähteet == == Aiheesta muualla == Liisa Simolan muistoikirjoitus Helsingin Sanomissa Luokka:Suomalaiset kasvitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1938 syntyneet Luokka:Vuonna 2023 kuolleet
Risto Jaakkola

Risto Jaakkola (3. huhtikuuta 1941 Tampere – 30. huhtikuuta 2015 Katajanokka, HelsinkiRisto Jaakkola - Muistokirjoitus - Muistot - Helsingin Sanomat) oli suomalainen lainsäädäntöneuvos ja valtiotieteen lisensiaatti. Jaakkola kuoli 30. huhtikuuta 2015 74-vuotiaana sairauskohtaukseen. ==Lähteet== Luokka:Vuonna 2015 kuolleet Luokka:Vuonna 1941 syntyneet Luokka:Suomalaiset henkilöt
Pont Alexandre III

Pont Alexandre III (Aleksanteri III:n silta) on Seinejoen ylittävä silta Pariisin keskustassa. Vuoden 1900 maailmannäyttelyä varten rakennettu koristeellinen silta yhdistää joen pohjoispuolella sijaitsevat Grand Palais’n ja Petit Palais’n joen eteläpuolella sijaitsevaan Hôtel des Invalidesin puutarhaan.Pont Alexandre III, Paris French moments. Viitattu 10.1.2016. Silta omistettiin rakennusvaiheessa vuonna 1892 solmitulle Ranskan ja Venäjän liitolle ja nimettiin siksi Venäjän keisari Aleksanteri III:n mukaan. Sillan peruskiven muurasi Aleksanteri III:n poika, keisari Nikolai II 7. lokakuuta 1896 ollessaan valtiovierailulla Ranskassa. Sillan toteuttivat ranskalaiset insinöörit Louis-Jean Résal ja Amédée d'Alby. Teräskaarisilta, joka ylittää Seinen vain yhdellä kuuden metrin korkuisella jänteellä, oli aikanaan todellinen insinööritaidon näyte. Pont Alexandre III:n sanotaan usein olevan Pariisin kaunein silta sen runsaan belle époque -henkisen koristelun vuoksi. Myös koristeiden symboliikka viittaa Ranskan ja Venäjän ystävyyteen. Sillan ulkosivuille kaaren keskikohtaan on sijoitettu Ranskan ja Venäjän keisarikunnan vaakunat sekä nymfejä esittäviä patsaita, jotka symboloivat Seineä ja Nevajokea Pietarissa. Sillan kaiteille on sijoitettu 32 haarautuvaa katulamppua, joita on koristeltu puttohahmoilla. Sillan kummassakin päässä on kaksi järeää 17-metristä pylvästä, joiden huipulle on sijoitettu kullatut voitonjumalattaria ja pegasoksia esittävät pronssipatsaat.Martina Padberg: Taide & Arkkitehtuuri: Pariisi (suom. Tapani Kilpeläinen), s. 164. Tandem Verlag (h. f. ullmann) 2007. Alkuteos Kunst & Architektur Paris. Samaan aikaan Pont Alexandre III:n kanssa rakennettiin Ranskan lahjoittama Kolminaisuuden silta Pietariin. ==Lähteet== ==Aiheesta muualla== Luokka:Pariisin sillat Luokka:Kaarisillat Luokka:Ranskan tieliikennesillat Luokka:Kesäolympialaiset 2024 Luokka:Kesäparalympialaiset 2024
Georgi Flerov

Georgi Nikolajevitš Fljorov (, joskus myös Georgi Flerov, 2. maaliskuuta 1913 – 19. marraskuuta 1990) oli eräs huomattavimmista neuvostoliittolaisista ydinfyysikoista. Hänet tunnetaan eritoten superraskaiden alkuaineiden syntetisoinnista ja alkuaine 114, flerovium on nimetty hänen mukaansa. Fljorov keksi uraanin spontaanin fission (1940, yhdessä Konstantin A. Petržakin kanssa)Igor Sutyagin: The Role Of Nuclear Weapons And Its Possible Future Missions (nato.int) Viitattu 9.1.2016.. Hän oli lisäksi raskas-ionifysiikan pioneeri ja Dubnassa sijaitsevan ydintutkimusinstituutin (OIJaI) perustaja (1957). Instituutissa syntetisoitiin useita transaktinoideja 1960-luvulta alkaen. Fljorov katsoi bohriumin ja seaborgiumin löydöikseen, tosin IUPAC myöhemmin antoi prioriteetin näiden aineiden löytämisestä toisille. Fljorov lähetti vuonna 1942 nuorena puna-armeijan luutnanttina Stalinille kirjeen, jossa hän kertoi huomiostaan, että länsimaissa ydinfissioon liittyvää uutta tutkimusta ei näyttänyt löytyvän tieteellisistä aikakauskirjoista. Tästä hän päätteli sen olevan julistettu salaiseksi ja käytettävän (silloin vielä toteuttamattomien) ydinaseiden tutkimukseen. Hän kehotti Stalinia aloittamaan uraania käyttävän pommin kehitystyön niin pian kuin mahdollista. Fljorov oli eräs keskeisistä henkilöistä Neuvostoliiton ydinaseohjelman toteuttamisessa. == Katso myös == * Neuvostoliiton joukkotuhoaseet == Lähteet == == Aiheesta muualla == * Fljorovin biografia OIJaI:n sivulla * Making the Russian Bomb from Stalin to Yeltsin (pdf) , kaikenlaista tietoa Neuvostoliiton ydinaseiden historiasta. Liite B on Fljorovin kirje Stalinille (1942). Luokka:Sosialistisen työn sankarit Luokka:Neuvostoliittolaiset fyysikot Luokka:Ydinfyysikot Luokka:Vuonna 1913 syntyneet Luokka:Vuonna 1990 kuolleet
Koloradonkonna

Koloradonkonna eli Coloradojoenkonna (Incilius alvarius) on Yhdysvalloissa ja Meksikossa elävä rupikonnalaji. == Ulkonäkö ja koko == Koloradonkonna on aikuisena 11–19 cm pitkä. Oliivinvihreässä nahkamaisessa ihossa on pyöreitä näppylöitä. Silmien yläpuolella on voimakkaat kulmakaaret. == Levinneisyys ja elinympäristö == Koloradonkonnaa tavataan Meksikossa ja Yhdysvaltojen eteläosissa Kalifornian, Arizonan ja New Mexicon eteläosissa. Se on hävinnyt Kaliforniasta lähes kokonaan. Koloradonkonnat elävät aavikolla, ruohikolla ja tammimetsiköissä. Ne kutevat tilapäisiin lammikoihin, mutta tarvitsevat aikuiselämässään myös ympärivuotisen vesilähteen. == Konnan suhde ihmiseen == Koloradonkonnan rauhaset erittävät myrkkyjä (esimerkiksi 5-metoksidimetyylitryptamiini, bufoteniini), jotka vaikuttavat päihdyttävästi ihmisiin. Konnien keräileminen ja mahdollisesti hyönteismyrkyt ovat ajaneet paikallisia populaatioita sukupuuttoon. == Lähteet == == Aiheesta muualla == *iNaturalist: Incilius alvarius *ITIS: Incilius alvarius *UniProt: Taxonomy - Incilius alvarius *Global Biodiversity Information Facility (GBIF): Incilius alvarius *PheroBase: Semiochemicals of Bufo alvarius, the Colorado river toad *Bufo alvarius *Konnat (Bufo sp.) Faunatar (suomenkielisen nimen viite) (pdf) Luokka:Konnat
Matti Asikainen

Matti ”Matu” Asikainen (s. 9. syyskuuta 1975) on suomalainen 2000-luvun taitteessa aktiiviuransa lopettanut äänekoskelainen koripalloilija, joka muistetaan ennen kaikkea tarkkakätisenä kolmenpisteenheittäjänä. Kausina 1996-2000 Asikainen edusti kasvattajaseuraansa Äänekosken Huimaa miesten pääsarjatasolla sekä oli voittamassa Huimalle A-poikien suomenmestaruutta vuonna 1994. Pelaajauransa aikana ”Matu” oli muun muassa Nokian palveluksessa sekä uran jälkeen rakennustyöntekijänä. Koripallon lisäksi hän oli nuorten maajoukkuetason alppihiihtäjä pujottelussa. == Aiheesta muualla == * Matti Asikaisen pääsarjatilastot * Mestaripoika Matti Asikainen: Huima ei huolinut valmentajaksi Luokka:Suomalaiset koripalloilijat Luokka:Nokian henkilöstö Luokka:Vuonna 1975 syntyneet Luokka:Elävät henkilöt
Anna Toivari

Anna Stiina Toivari (os. Lautamies, 14\. syyskuuta 1874 Virolahti – 2. joulukuuta 1947 Luopioinen) oli suomalainen poliitikko, joka toimi SDP:n kansanedustajana vuosina 1920−1922. Toivarin vanhemmat olivat räätäli Matti Lautamies ja Liisa Tuomaantytär. Vuodesta 1892 lähtien hän oli naimisissa rautatieläinen Antti Toivarin kanssa. He asuivat aluksi Viipurin maalaiskunnassa ja Jaakkimassa ja vuodesta 1909 alkaen Värtsilässä ja Pälkjärvellä. Toivari lähti työväenliikkeeseen vuoden 1905 suurlakon jälkeen. Hän vaikutti sosialidemokraattisessa naisliitossa ja toimi muun muassa Värtsilän Työväen Näyttämön johtajana. Toivari nousi eduskuntaan varasijalta lokakuussa 1920 kesken edustajakautensa kuolleen Toivo Turtiaisen tilalle. Vuodesta 1937 lähtien Toivarit asuivat Viipurin maalaiskunnassa ja sotavuosien jälkeen Luopioisissa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Pohjois-Karjalan vaalipiiri Luokka:Vuonna 1874 syntyneet Luokka:Vuonna 1947 kuolleet
Nikolai Virta

Nikolai Jevgenjevitš Virta (, oikealta sukunimeltään Karelski, Каре́льский; 19. joulukuuta 1906 Tambovin läänin Kalikinon kylä – 9. tammikuuta 1976 Moskova) oli neuvostovenäläinen kirjailija. Nikolai Karelski syntyi maalaispapin perheeseen. Bolševikit teloittivat hänen isänsä Antonovin kapinan aikana vuonna 1921. Nikolai Karelski työskenteli sanomalehtien toimittajana ja alkoi vähitellen julkaista kertomuksia ja näytelmiä. Kirjailijanimekseen hän omaksui karjalaisista esi-isistään muistuttavan Virran. Antonovin kapinasta kertova ensimmäinen romaani Odinotšestvo (”Yksinäisyys”, 1935) sai vuonna 1941 Stalin-palkinnon. Suomen talvisodan ja toisen maailmansodan aikana Virta toimi sotakirjeenvaihtajana. Sodan jälkeen Stalin-palkinnon saivat myös näytelmät Hleb naš nasuštšnyi (”Jokapäiväinen leipämme”, 1947) ja Zagovor obretšonnyh (”Tuhoon tuomittujen salaliitto”, 1948) sekä elokuvan Stalingradskaja bitva (Stalingradin päiviä ja öitä, toinen osa Stalingradin taistelu 2, 1949) käsikirjoitus. Virta erotettiin Neuvostoliiton kirjailijaliitosta väärinkäytösten takia vuonna 1954, mutta hänet hyväksyttiin pian jälleen liiton jäseneksi. Hänen kirjailijanuransa jatkui 1970-luvulle saakka. Virran lyhytaikainen suosio selittyy sopeutumisella Stalinin ajan propagandaan. Myöhemmin häntä pidettiin esimerkkinä ristiriidattomuuden teorian soveltamisesta. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1906 syntyneet Luokka:Vuonna 1976 kuolleet
Simonsuuri

Simonsuuri on muun muassa seuraavien suomalaisten sukunimi: * Kirsti Simonsuuri (1945–2019), kirjailija ja antiikin kirjallisuuden tutkija * Lauri Simonsuuri,vuoteen 1945 Laiho (1910–1964), kansanrunouden tutkija * Marja Simonsuuri-Sorsa (1939–2018), perinnöllisyystieteilijä
Pesäpallon naisten Mestaruussarjan kausi 1984

Pesäpallon naisten Mestaruussarjan kausi 1984. Naisten Suomen mestaruus matkasi Tampereelle ja Roihuvuoressa juhlittiin cup-mestaruutta. ==Naisten Mestaruussarja== Naiset pelasivat Mestaruussarjan 10 joukkueen 2-kertaisena sarjana, jonka perusteella jaettiin suoraan lopulliset sijoitukset. Joukkue O V T H Juoksut Pts Mansen Pesäpallo 18 15 0 3 265-136 30 Ikaalisten Tarmo 18 13 1 4 206-145 27 Hyvinkään Tahko 18 13 0 5 229-131 26 Roihuvuoren Roihu 18 13 0 5 228-150 26 Jyväskylän Kiri 18 11 0 7 228-154 22 Ulvilan Pesä-Veikot 18 7 0 11 125-193 14 Lapuan Virkiä 18 6 0 12 109-197 12 Lännen Pallo 18 5 1 12 97-146 11 Nurmon Jymy 18 5 0 13 142-174 10 Imatran Pallo-Veikot 18 1 0 17 98-301 2 Nurmo ja Imatra putosivat. Sarjaan nousivat Riihimäen Pallonlyöjät ja Viinijärven Urheilijat. Mansen PP: Eeva-Liisa Tilkanen, Katariina Poutiainen, Irma Mäenpää, Päivi Halmesvirta, Kristiina Haraholma, Riitta Lehvä, Terhi Lehvä, Sari Juvakka, Eeva Ruponen, Marita Karhunen, Ulla Tuominen, Minna Luotonen, Leena Alanko. Pelinjohtaja ja valmentaja Pertti Matara. ==Palkinnot== Palkinto Pelaaja Joukkue Vuoden pesäpalloilija Kalevi Luoma Jyväskylän Kiri Vuoden lukkari Mauri Pyhälahti Seinäjoen Maila-Jussit Lyöjäkuningas Leo Haukkala Alajärven Ankkurit Kärkilyöjä Kalevi Luoma Jyväskylän Kiri Etenijäkuningas Kari Kuusiniemi Hongikon Ns:n Urheilijat Tehopelaaja Leo Haukkala Alajärven Ankkurit Vuoden naispesäpalloilija Jaana Jouhikainen Roihuvuoren Roihu Vuoden naislukkari Anitta Sandberg Lyöjäkuningatar Marita Karhunen Mansen pp Kärkilyöjä Irma Mäenpää Mansen pp Etenijäkuningatar Merja Laine Hyvinkään Tahko Tehopelaaja Marita Karhunen Mansen pp vuoden tuomari Jaakko Hirvonen Fair Play -joukkue Sotkamon Jymy Kunnon Jätkä Heikki Laine Johtokunnan pytty Tapio Rauhamäki Vuoden pelinjohtaja Aulis Väisänen Itä-Länsi paras pelaaja Hannu Litmanen ==Lähteet== * Siukonen-Ahola: Urheilun vuosikirja 6 1984-85 (ISBN 951-9466-41-X) * http://www.pesis.fi/historia/pelaajatilastot/ * http://www.pesis.fi/historia/pelaajatilastot/parhaat_etenijat/ * Pesäpallon vuosikirja 2008 * http://mrasilainen.com/sarjat/ottelut/N_SM_1931-2009.xls Naisten 1984 Luokka:Vuoden 1984 pesäpallo